## Pravilnik o raspodjeli dozvola za međunarodni prijevoz tereta

### NN 152/2002 (19.12.2002.), Pravilnik o raspodjeli dozvola za međunarodni prijevoz tereta

# MINISTARSTVO POMORSTVA, PROMETA I VEZA

2492

Na teme­lju
članka 68. stavka 5. Zakona o prijevozu u cestov­nom prometu (»Narodne novine«,
br. 36/98 i 83/02), ministar pomorstva, prometa i veza donosi

## PRAVILNIK

### O RASPODJELI DOZVOLA ZA MEĐUNARODNI PRIJEVOZ TERETA

OPĆE ODREDBE

Članak
1.

Ovim
Pravilnikom propisuju se mjerila, postupak i način raspodjele stranih dozvola
za međunarodni cestovni prijevoz tereta (u da­lj­njem tekstu: dozvola) domaćim
prijevoznicima, te način korište­nja i vraća­nja dozvola.

Članak
2.

Pojedini
izrazi u smislu ovoga Pravilnika imaju s­ljedeće znače­nje:

1. *»Dozvola«* je isprava na teme­lju koje je,
prijevozniku re­gistriranom u Republici Hrvatskoj, dopušten pristup i obav­lja­nje
međunarodnog prijevoza tereta u državi čije nadležno tijelo je izdalo dozvolu.

2. *»Pojedinačna dozvola«* je isprava na teme­lju
koje je dopušteno obav­lja­nje jedne vož­nje u odlasku i jedne vož­nje u
povratku.

3. *»Vremenska dozvola«* je isprava na teme­lju
koje je, prijevozniku re­gistriranom u Republici Hrvatskoj, dopušten pristup i
obav­lja­nje neograničenog broja vož­nji u odlasku i povratku, u određenom
vremenskom razdob­lju (mjesečno, tromjesečno, godiš­nje i sl.) u državi čije
nadležno tijelo ju je izdalo.

4. *»CEMT dozvola«* je multilateralna isprava
koju izdaje Europska konferencija ministara za promet, a na teme­lju koje je
dopušteno obav­lja­nje međunarodnog prijevoza tereta između država članica
CEMT-a ili u tranzitu preko teritorija jedne ili više država članica CEMT-a
vozilima koja su re­gistrirana u jednoj od država članica CEMT-a. Na teme­lju
CEMT dozvole dopušteno je obav­lja­nje neograničenog broja vož­nji u određenom
vremenskom razdob­lju (godini, mjesecu), a oprem­ljena je pripadajućim
dnevnikom putova­nja.

5. *»Kritična dozvola«* je dozvola na teme­lju
koje je dopušten pristup i obav­lja­nje prijevoza u državi, za koju se na teme­lju
praće­nja korište­nja dozvola, u određenom vremenskom razdob­lju utvrdi, da je
broj razmije­njenih dozvola ma­nji od iskazanih potreba za prijevozom.
Kritičnim dozvolama se smatraju i CEMT dozvole.

6. *»Eko-bod«* je isprava koja pod određenim
uvjetima omo­gu­ćava domaćem prijevozniku tranzit preko teritorija Austrije.
Eko-bodovi mogu biti u papirnatom ili elektronskom obliku.

Članak 3.

Dozvola se izdaje prijevozniku ako ima odobre­nje za
obav­lja­nje međunarodnog cestovnog prijevoza tereta i ako ispu­njava uvjete
propisane ovim Pravilnikom.

Članak 4.

Raspodjelu kritičnih i CEMT-dozvola, te eko-bodova,
domaćim prijevoznicima obav­lja Ministarstvo pomorstva, prometa i veza (u da­lj­njem
tekstu: Ministarstvo).

Raspodjelu ostalih dozvola domaćim prijevoznicima
obav­lja Hrvatska gospodarska komora i Hrvatska obrtnička komora (u da­lj­njem
tekstu: komore), putem svojih županijskih ispostava.

Ministarstvo, najkasnije do 1. prosinca tekuće
godine, do­stav­­lja komorama podatke o dogovorenim godiš­njim kontingentima
dozvola za sljedeću godinu po vrstama.

Članak 5.

Za svaku vrstu pojedinačnih dozvola utvrđuje se
pričuva, koja iznosi najma­nje 3% od ukupnog broja dozvola, odnosno vrste dozvola,
te služi u izvanrednim okolnostima kao što su sezonski utjecaji, promjene na
tržištu usluga prijevoza i sl.

Pričuva iz stavka 1. ovoga članka zadržava se u
Ministarstvu. Raspodjelu dozvola iz pričuve obav­lja Ministarstvo.

Članak 6.

Prijevoznik je dužan dodije­ljenu mu dozvolu
koristiti u skladu s njezinom namjenom i ne smije je ustupiti drugom
prijevozniku, odnosno korisniku.

POSTUPAK
I NAČIN RASPODJELE DOZVOLA

Članak 7.

Raspodjela dozvola obav­lja se na teme­lju pisanog
zahtjeva prijevoznika.

Zahtjev za dobiva­nje kritičnih i CEMT-dozvola, te
ekobodova za sljedeću godinu prijevoznik podnosi Ministarstvu u razdob­lju
1.–15. listopada tekuće godine.

Zahtjev za dobiva­nje ostalih stranih dozvola,
prijevoznik podnosi komorama, sukladno potrebama tijekom cijele godine.

Zahtjev za izdava­nje kritičnih i CEMT-dozvola
sadrži: naziv prijevoznika, matični broj, statistički broj djelatnosti, ime i
prezime odgovorne osobe, broj odobre­nja, popis vozila (kojima se obav­lja
međunarodni prijevoz) popis zaposlenih vozača, izvješće o korište­nju dozvola u
prethodnoj godini, odnosno tekućoj godini, te broj dozvola koje traži.

Zahtjev za dobiva­nje ekobodova sadrži: naziv
prijevoznika, broj odobre­nja, popis vozila koja troše osam ili ma­nje
ekobodova, broj pravilno iskorištenih i vraćenih austrijskih dozvola u razdob­lju
1. listopad prethodne – 30. rujan tekuće godine, te broj ekobodova koje traži.

Zahtjev za ostale strane dozvole sadrži: naziv
prijevoznika, broj odobre­nja, naziv i broj dozvola koje traži.

Članak 8.

Prijevoznik preuzima pojedinačne dozvole za razdob­lje
od dva mjeseca, unaprijed.

Prilikom zaduže­nja novih dozvola, prijevoznik je
dužan, razdužiti najma­nje 80% dozvola iz prethodnog dvomjesečnog razdob­lja i
100% dozvola iz ranijih razdob­lja.

Pri razduže­nju dozvola, prijevoznik je dužan
priložiti CMR teretni list, za svaku vož­nju.

MJERILA
ZA RASPODJELU DOZVOLA

Članak
9.

Pojedinačne
i vremenske dozvole, za koje nije utvrđeno da su kritične, izdaju se u skladu s
iskazanim potrebama prijevoznika, a prema sljedećim mjerilima:

1.
Broju pravilno iskorištenih i vraćenih dozvola u prethodnoj godini ili
određenom razdob­lju tekuće godine;

2.
Broju i kvaliteti motornih vozila kojima prijevoznik obav­lja međunarodni
prijevoz.

Prednost
pri raspodjeli dozvola imaju prijevoznici koji dozvole koriste za izvoz tereta.

Članak
10.

Kritične
dozvole izdaju se prema sljedećim mjerilima:

1. Broj
pravilno iskorištenih i vraćenih dozvola u prethodnom razdob­lju;

2. Broj
motornih vozila kojima se obav­lja djelatnost;

3.
Struktura voznog parka prema tehničkim karakteristikama;

4. Broj
zaposlenih vozača;

5. Broj
obav­ljenih vož­nji uprtnim vlakom u razdob­lju listopad prethodne godine –
listopad tekuće godine (samo za Austriju);

6. Ostvareni
godiš­nji promet po vozilu;

7.
Dokaz da su podmirene sve zakonske obveze (porez, mirovinsko i zdravstveno
osigura­nje).

Pripadajući
broj dozvola za Austriju, odnosno ekobodova, uma­njit će se, odnosno povećati
za korište­nje uprtnog vlaka u prethodnom razdob­lju. Sma­nje­nje, odnosno
poveća­nje pripada­juće­g kontingenta dozvola srazmjerno je broju obav­ljenih
vož­nji vlakom u prethodnom razdob­lju.

Za
motorna teretna vozila do 12 tona nosivosti ne izdaju se kritične dozvole.

Članak
11.

Za
utvrđiva­nje pripadajuće­g broja, kritičnih dozvola po prijevozniku, vrši se
bodova­nje prema mjerilima iz članka 10. ovoga Pravilnika, na sljedeći način:

1. Po pravilno iskorištenoj i vraćenoj dozvoli                           4 boda;

2. Za svako vozilo kojim se obav­lja djelatnost                         2 boda;

3. Prema tehničkoj strukturi
voznog parka:

– EKO – 0                                                                              1 bod,

– EKO – I                                                                             3 boda,

– EKO – II                                                                       10 bodova,

– EKO III                                                                        15 bodova,

– EKO IV                                                                        20 bodova;

4. Prema broju obav­ljenih
vož­nji vlakom:

– za svaku vož­nju u okviru 20% od odobrenog

godiš­nje­g kontingenta dozvola                                                2 boda,

– za svaku vož­nju iznad 20% od odobrenog

godiš­nje­g kontingenta                                                    (+5) bodova,

– za svaku vož­nju ispod 20% od odobrenog

godiš­nje­g kontingenta                                                     (–5) bodova.

     5. Po zaposlenom vozaču                                                    5 bodova;

6. Prema ostvarenom godiš­njem
prometu po vozilu:

– više od 400 000 kuna                                                   20 bodova,

– 300 001 – 400 000 kuna                                               10 bodova,

– 200 001 – 300 000 kuna                                                 5 bodova,

– do 200 000 kuna                                                             0
bodova.

7. Za dokaz da su uredno podmirene zakonske

obveze (porez, mirovinsko i zdravstveno) 20 bodova.

Pripadajući
broj dozvola za pojedinog prijevoznika utvrđuje se prema ukupnom broju bodova
tog prijevoznika u odnosu na ukupan broj bodova svih prijevoznika koji su
uredno podnijeli zahtjeve, te raspoloživog broja kritičnih dozvola.

Članak
12.

CEMT
dozvole se izdaju prema s­ljedećim mjerilima:

1. Za
CEMT dozvolu koja vrijedi na teritoriju Austrije, a ne vrijedi na teritoriju
Italije, prijevoznik mora imati najma­nje pet »zelenija i sigurnija« (EURO II)
ili »sigurna« (EURO III) teretna motorna vozila;

2. Za CEMT
dozvolu koja vrijedi na teritoriju Italije, a ne vrijedi na teritoriju
Austrije, prijevoznik mora imati najma­nje dva »zelenija i sigurnija« (EURO II)
ili »sigurna« (EURO III) teretna motorna vozila;

3. Za
CEMT dozvolu koja ne vrijedi na teritoriju Austrije i Italije, prijevoznik mora
imati najma­nje jedno »zeleno« (EURO I), »zelenije i sigurnije« (EURO II) ili
»sigurno« (EURO III) teretno motorno vozilo.

Pored
mjerila iz stavka 1. ovoga članka za dobiva­nje CEMT dozvole primijenit će se i
mjerila iz članka 10. točaka 5, 6, 7, te točke 4, (samo za CEMT dozvolu koja
vrijedi na teritoriju Austrije).

Prednost
pri dobiva­nju CEMT dozvole ima prijevoznik koji je uspješno koristio CEMT
dozvole u prethodnom razdob­lju.

EKOBODOVI

Članak 13.

Ukupan broj ekobodova koji je dogovoren između
Republike Hrvatske i Europske zajednice za 2003. godinu je 171 904.

Dodatni ekobodovi za korište­nje uprtnog vlaka dodje­ljuju
se hrvatskim prijevoznicima do najviše 40% od ukupno utvrđenog broja ekobodova
za 2003. godinu što iznosi 68 762.

Za vozila koja za jedan tranzit kroz Austriju troše
više od 8 ekobodova neće se izdavati ekobodovi.

Za svaku vož­nju uprtnim vlakom prijevozniku se dodje­ljuje
6,32 nagradna ekoboda do iznosa od 68 762 ili do ukupnog broja od 10 880 vož­nji.

Za svake dvije kružne vož­nje uprtnim vlakom ili
četiri vož­nje u jednom smjeru, iznad 10 880 vož­nji, prijevoznicima se dodje­ljuju
dvije nagradne dozvole za bilateralni prijevoz.

Članak 14.

Ekobodovi se izdaju prijevoznicima prema s­ljedećim
mjerilima:

1. Broj pravilno iskorištenih i vraćenih austrijskih
dozvola u razdob­lju 1. listopad prethodne – 30 rujan tekuće godine.

2. Broj vozila kojima prijevoznik obav­lja
međunarodni cestovni prijevoz, a za jedan tranzit kroz Austriju troše 8 i ma­nje
bodova.

Pored mjerila
iz stavka 1. ovoga članka za utvrđiva­nje pripadajuće­g broja ekobodova
primijenit će se i mjerila iz članka 10. točaka 4., 5., 6., i 7.

POVJERENSTVO
ZA RASPODJELU DOZVOLA

Članak
15.

Na teme­lju
praće­nja raspodjele i korište­nja svih dozvola, Ministarstvo donosi odluku o
utvrđiva­nju kritičnih dozvola.

Ministar
pomorstva, prometa i veza imenuje Povjerenstvo za raspodjelu kritičnih i CEMT
dozvola, te ekobodova (u da­lj­njem tekstu: Povjerenstvo).

Povjerenstvo
na teme­lju podnesenih zahtjeva i mjerila iz ovog Pravilnika utvrđuje
pripadajući godiš­nji kontingent kritičnih i CEMT dozvola, te ekobodova za s­ljedeću
godinu, za svakog prijevoznika pojedinačno.

Članovima
povjerenstva iz stavka 1. ovoga članka pripada naknada.

Visinu
naknade iz stavka 1. ovog članka utvrđuje ministar.

ODUZIMANJE
I ZLOUPORABA DOZVOLA

Članak
16.

CEMT
dozvola može biti povučena ili oduzeta u s­ljedećim slučajevima:

1. Ozbi­ljnog
ili ponov­ljenog krše­nja propisa;

2.
Nedovo­ljnog korište­nja;

3.
Korište­nja dozvola samo za bilateralne prijevoze.

Članak
17.

Smatra
se da je prijevoznik zlouporabio dozvolu ako:

1.
Dozvolu ne popuni pravilno i točno ili vrši bilo kakve izmjene podataka
unesenih u dozvolu;

2.
Dozvolu ne koristi u skladu s ­njezinom namjenom ili ako je ustupi drugom
korisniku;

3.
Dozvolu ne vrati u roku propisanom člankom 7. stavkom 2. ovoga Pravilnika;

4. Uz
vraćenu dozvolu ne priloži CMR teretne listove;

5. Ne vrati oduzetu vremensku dozvolu u roku deset
dana od dana primitka obavijesti o oduzima­nju;

6. Ne vrati oduzetu CEMT dozvolu u roku deset dana od
dana primitka obavijesti o oduzima­nju.

Prijevozniku koji je izvršio zlouporabu iz točke 1. i
4. stavka 1. ovoga članka, neće se izdavati one dozvole za koje je zlouporaba
dokazana u traja­nju od jednog mjeseca, a u ponov­ljenom slučaju, dozvole se
neće izdavati dva mjeseca.

Prijevozniku koji je izvršio zlouporabu dozvole iz
točke 2. i 3. stavka 1. ovoga članka, neće se izdavati one dozvole za koje je
zlouporaba dokazana u traja­nju od dva mjeseca, a u ponov­ljenom slučaju,
dozvole se neće izdavati šest mjeseci.

Prijevoznik koji je izvršio zlouporabu iz točke 5.
stavka 1. ovoga članka gubi pravo na dobiva­nje vremenske dozvole za ­s­ljedeću
godinu.

Prijevoznik koji je izvršio zlouporabu iz točke 6.
stavka 1. ovoga članka gubi pravo na dobiva­nje CEMT dozvole za s­ljedeću
godinu.

Članak 18.

Ministarstvo pomorstva, prometa i veza donosi odluku
o mjerama iz članka 17. ovoga Pravilnika.

Članak 19.

Stupa­njem
na snagu ovoga Pravilnika, prestaje važiti Pravil­nik o mjerilima i načinu
raspodjele dozvola za međunarodni slobodni prijevoz tereta (»Narodne novine«,
br. 95/00).

Članak
20.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-01/02-02/36
Urbroj: 530-02-01-1
Zagreb, 11. prosinca 2002.

Ministar
**Roland Žuvanić,** v. r.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 152/2002-2492